Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 266

2. A szakmai elméleti vizsga és értékelése A szakmai elméleti vizsga írásbeli és szóbeli részből áll. A) Írásbeli vizsga A mesterjelölteknek 5 órás írásbeli vizsgát kell tenni. Az írásbeli vizsga helye a Mestervizsga Bizottság által kijelölt helyszín. Az írásbeli vizsgadolgozat felépítése: — Szakmai számítások Egyszerű feladatok például: = forgácsoló sebesség meghatározása = max. előtolás meghatározása, = közepes forgácsvastagság meghatározása, = áttételszámítás, = kihozatal számítás, = anyagszükséglet számítás, = gépsorokkal kapcsolatos számítások (pl. ütemidő, gyártásteljesítmény meghatározás, átfutási idő számítása). — Szerkezettan, szakrajz Bútorszerkezetek és épületasztalos-ipari szerkezetek egy-egy kiemelt részletének (csomópontjának) megrajzolása. — Gyártmány és gyártás dokumentumai Egy-egy termékre vagy technológiára vonatkozóan: = anyagnorma készítés, = szabásjegyzék készítés, = műveleti utasítás készítés, = technológiai utasítás készítés, = technológiai folyamatábra készítés. Az írásbeli vizsgán a Faipari képletgyűjtemény és táblázatok (Nemzeti Szakképzési Intézet Szaktanácsadási Módszertani Segédanyag) használható. Ezt a segédeszközt a Vizsgabizottság osztja ki. Amennyiben az írásbeli vizsga eredménye a maximálisan adható pontszám 60%-át nem éri el, a jelölt minősítése „nem felelt meg”, e százaléktól „megfelelt”. A vizsgarész ismétlésére, illetve a vizsga további menetére az MKIK Vizsgaszabályzata a mérvadó. B) Szóbeli vizsga A szóbeli vizsga helyét a Mestervizsga Bizottság határozza meg. A szóbeli vizsga témakörének tételsorából az elnök által meghatározott sorrendben lehet tételt húzni, illetve a szóbeli vizsgát letenni. A három témakört különkülön kell értékelni, amelyet a Vizsgabizottság egyszerű szavazati többséggel minősít. A szóbeli vizsga témakörei: — anyagismeret, — szakmai ismeret, — minőségbiztosítás, környezetvédelem. A szóbeli vizsga mindhárom témakör „megfelelt” minősítése esetén érvényes. Egy-egy tétel kidolgozásához legalább 25 perc felkészülési időt kell biztosítani. A jelöltnek önállóan kell beszámolnia felkészültségéről, a Vizsgabizottság tagjai csak abban az esetben tehetnek fel kérdéseket, amennyiben a jelölt elakad vagy téved. A jelölt feleletének meghallgatása után, amennyiben az objektív értékeléshez szükséges, az adott tétel anyagán belül, a Vizsgabizottságnak joga van újabb kérdéseket feltenni. Nincs lehetőség azonban póttétel húzására, illetve adására. Az eredménytelen szóbeli vizsgarész (vizsgarészek) megismétlése az MKIK Vizsgaszabályzata alapján történik.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes